Раней так практыкавалася: адпрацаваўшаму тры гады, званне не давалі, а дазвалялі весці справы афіцэрскай пасады. Кадравая палітыка прадугледжвала падрыхтоўку спецыялістаў унутры калектыву, пасля чаго іх адпраўлялі на вучобу. Так было і з Генадзем Дзмітрыевічам. У 1988 годзе, дзякуючы начальніку Сенненскага РАУС Васілію Іванюшчанку і зампаліту Рыгору Кучынскаму, яго накіравалі на вучобу ў вышэйшую школу міліцыі ў Мінск. Сёння гэта Акадэмія МУС Рэспублікі Беларусь. Кінуўшы ўсё, разам з сям’ёй Генадзь Дзмітрыевіч паехаў павышаць кваліфікацыю. За супрацоўнікам, які знаходзіўся на вучобе, захоўваўся заробак.